S'aprova la moció per a donar suport als sancionats en les protestes contra operacions de l'OTAN
28 de desembre 2018

![Imagen 1](/media/r5wpyr0l/14_mac_guillermosampedropleno.jpg)

En 2015 l'OTAN va fer unes maniobres militars utilitzant el port marítim de Sagunt i el desembarcament de 400 vehicles militars de diferents vaixells de guerra de sis exèrcits estrangers sense permís de l'Ajuntament de Sagunt. Durant les maniobres es van realitzar una manifestació de repulsa i accions de coordinades per la Plataforma OTAN NO, No a la Guerra, País Valencià per la Pau i el Moviment Antimilitaristes-MOC contra estes operacions en el port comercial, encadenant-se diversos activistes a dos tancs Leopard de l'exèrcit danés, com a protesta per l'operació Trident Juncture. Estes persones van ser enjudiciades per la via penal per un delicte de desordres públics i desobediència. El jutjat número 1 de Sagunt ja va desestimar en 2016 estes acusacions i van resultar absolts. No obstant això, a pesar que la via penal ha sigut tancada, la delegació de Govern de la Comunitat Valenciana ha comunicat a quatre d'estos activistes la imposició de multes de 601 euros pel bloqueig dels tancs, en activar-se la via administrativa a través de la Llei de Seguretat Ciutadana, la Llei Mordassa, per falta greu d'intrusió en instal·lacions on es presten serveis bàsics per a la comunitat, causant interferència greu en el seu funcionament.

  

“**Després que la justícia no haja tingut en compte les acusacions de desordres públics i desobediència, resulta absurd que delegació de Govern impose unes sancions posat que, en cap cas, dur a terme assajos de guerra per a reforçar el domini de l'OTAN pot considerar-se un ‘servei bàsic a la comunitat’, sinó més aviat tot el contrari en tractar-se de la organització més gran criminal existent i que en la seua negra història ha acabat amb la vida de milions de persones**”, ha explicat el portaveu.

  

El portaveu del grup polític Esquerra Unida del país Valencià (EUPV), Guillermo Sampedro, va presentar en el Ple d'ahir una moció per a arribar a diferents acords sobre el tema. El primer, l'Ajuntament de Sagunt es reafirma en la seua aposta per la resolució no violenta dels conflictes i mostra el seu suport i solidaritat amb els/as activistes de moviment Antimilitaristes-MOC. El segon, l'Ajuntament de Sagunt rebutja la sanció administrativa aplicada mitjançant la Llei de Seguretat Ciutadana, que imposa una condemna dinerària de 601 euros. I, finalment, donar trasllat d'estos acords a la delegació de Govern de la Comunitat València i als grups parlamentaris del Congrés dels Diputats.

  

La moció ha tingut el suport d'EUPV, Compromís i ADN Morvedre. S'abstenen PSPV-PSOE i Iniciativa Portenya. Vots en contra el PP i Ciutadans.

​

*   [](http://www.facebook.com/sharer.php?u=https://aytosagunto.es/va/actualitat/s-aprova-la-mocio-per-a-donar-suport-als-sancionats-en-les-protestes-contra-operacions-de-l-otan/ "Facebook")
*   [](http://twitter.com/share?url=https://aytosagunto.es/va/actualitat/s-aprova-la-mocio-per-a-donar-suport-als-sancionats-en-les-protestes-contra-operacions-de-l-otan/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-aprova-la-mocio-per-a-donar-suport-als-sancionats-en-les-protestes-contra-operacions-de-l-otan/ "Linked In")
*   [](mailto:?body=https://aytosagunto.es/va/actualitat/s-aprova-la-mocio-per-a-donar-suport-als-sancionats-en-les-protestes-contra-operacions-de-l-otan/)